આપણી મોટાભાગની પ્રવૃત્તિ શરુ કઇ રીતે થાય છે? આપણે જે કંઇ જોઇએ, સાંભળીએ, સુંઘીએ કે અનુભવીએ ત્યાંથી, ખરું ને? પણ એ અનુભૂતિ તરફનું ખેંચાણ ક્યાંથી ઉદ્ભવે છે? મનમાંથી અલબત્ત. એટલે મનને અશ્વોને અંકુશિત કરતી લગામ કહી છે. મન વિકલ્પો સુઝાડે. બુદ્ધિ શ્રેષ્ઠ વિકલ્પ પસંદ કરે એટલે તેને શરીરરથનો સારથિ કહ્યો છે. જો કે ઇંદ્રિય, મન અને બુદ્ધિ એ બધા તો સાધનો છે. રથનો મૂળ માલિક જીવાત્મા છે. કારણ કે જેવો જીવ શરીર છોડે આ બધી બત્તીઓ આપમેળે ગૂલ થાય છે!